Coxitárase siempres a El Bierzu como una ponte entel Gallegu y el Llionés; pero con cálteres propios mui estremaos[1] que llevaron a encartichar esi falaxe dEl Bierzu como dialeutu bercianu nel sieglu XIX, siendo encuadráu dientrol dominiu llingüísticu gallegu por Antonio Fernández y Morales en 1861 y dientrol dominiu llingüísticu llionés por Ramón Menéndez Pidal, manifestando ésti que la llinia divisoria entel llionés yl gallegu allugaríase ente les cuenques del ríu Cúa y del Sil.